Câștigând Balonul de Aur în 2003, Nedvěd a fost cel de-al doilea jucător ceh care a primit acest titlu și primul după desființarea Cehoslovaciei. În timpul carierei sale, Nedvěd a primit o serie de premii individuale, printre care și al doilea premiu Golden Foot în 2004, fotbalistul ceh al anului (de patru ori) și mingea de aur a Cehiei (de șase ori). El a fost de asemenea numit de Pelé în lista FIFA 100, și a făcut parte din echipa UEFA a anului în 2003, 2004 și 2005. S-a retras după sezonul 2008-2009, după o carieră profesională de 19 ani. Nedvěd a jucat 501 de meciuri de meciuri în campionat la nivel de club (în care a marcat 110 goluri), și a strâns 91 de selecții pentru Republica Cehă (marcând de 18 ori).